**JEGYZŐKÖNYV**

**Hidas Község Önkormányzat**

**Képviselő-testületének**

**2024.04.15. napján**

megtartott soros, nyilvános üléséről.

**Hozott határozatok:**

**26/2024.(IV.15.)**

**27/2024.(IV.15.)**

**JEGYZŐKÖNYV**

A jegyzőkönyv készült **2024. április 15 napján 08.00 órai kezdettel**

**Hidas** Község Önkormányzat Képviselő-testületének soros, nyilvános ülésén.

**Az ülés helye:** Hidas, Kossuth L. u. 50/II.

Polgármesteri Hivatal Tanácsterme

**Jelen voltak:**

1. Berg Csaba polgármester
2. Borsosné Schwáb Rita alpolgármester
3. Dr.Balázs Dalma képviselő

4. Kérő Imre képviselő

1. Steiner- Orosházi Szandra képviselő

**Valamint**:

Réger Balázs helyettesítő jegyző

Lovászné Mohai Mónika jkv. vezető

**Az ülésen nem volt jelen és távollétét nem jelezte:** Fábián Izabella és Fényes Endre képviselők

**Berg Csaba polgármester** köszöntötte a megjelenteket, és megnyitotta a képviselő-testületi ülést. A jelenléti ív alapján megállapította, hogy a testületi ülés határozatképes, a megválasztott 7 fő képviselőből 5 fő jelen van.

**Berg Csaba polgármester** ezt követően a kiküldött meghívóban megegyezően ismertette az ülés napirendjét.

A képviselő-testület 5 igen szavazattal, ellenszavazat és tartózkodás nélkül - az alábbi határozatot hozta:

**Hidas Község Önkormányzat Képviselő-testületének**

**26/2024.(IV.15.)számú határozata**

**az elfogadott napirendről**

* 1. Hidas 09 és 011. hrsz-ú, kivett közutak telekhatárrendezése

Ea: Berg Csaba polgármester

**Napirend tárgyalása:**

**1. Hidas 09 és 011. hrsz-ú, kivett közutak telekhatárrendezése**

**Ea: Berg Csaba polgármester**

**Berg Csaba polgármester** elmondta, hogy ajándékozási, határrendezési szerződés tervezet érkezett hivatalunkhoz, mely dokumentum minden képviselőnek megküldésre került.

A tervezet pontosan tartalmazza az ajándékozó tulajdonát képező ingatlanokat, valamint azt hogy az ajándékozó tulajdonát képező külterületi ingatlanokból a B-25/2023. munkaszámú záradékolt változási vázrajz és a – tervezetben megnevezett 830.016./6/2024 számú telekalakítási határozat alapján - a vázrajzon meghatározott 264 m2 nagyságú területrészt, - amely területrész a megajándékozott ( Hidas Község Önkormányzat) tulajdonát képező Hidas külterület 09 hrsz-ú 3,086 m2 térmértékű kivett közút megjelölésű ingatlan területét és a Hidas külterület 011 hrsz-ú 1.161 m2 térmértékű kivett közút megjelölésű ingatlan területét fogja növelni.

A 264 m2 ingatlanrész szerződő felek által kölcsönösen meghatározott értéke 26.400,- Ft összeget képvisel.

Továbbá folytatva tájékoztatását hangsúlyozta, hogy az ajándékozás a tényleges használati viszonyok szerint történik és a Hidas Község Önkormányzata javára területnövekménnyel jön létre. A telekalakítási eljárás során a Hidas Község Önkormányzat tulajdonában lévő régi út beolvad az ajándékozó (Fritshi-Bottyán Noémi tulajdonában lévő (Hidas Külterület 010), a telekalakítási során kialakuló ingatlanába.

**Dr. Balázs Dalma képviselő** kérdése arra irányult - a vázrajzot nézve,- hogy pontosan helyileg melyik területről van szó , melyik területeteket érinti a változás, és hol helyezkedik el az utolsó ház. Érinti -e a változás azon ingatlanrészt, ahol Hidas Víztározója helyezkedik el?

**Berg Csaba polgármester**, telefon hívás kezdeményezésével Hitter István műszaki főelőadót kereste meg, mivel az érintett ingatlanok bejárása az ő szakmai érintettségével történt.

Hitter István készséggel ált a feltett kérdés megválaszolására.

**Hitter István műszaki főelőadó** vázolta, hogy a mellékelt vázrajz vastag vonallal jelzi az új útvonalakat, a térképen látszik az utolsó ház- mely az ajándékozó saját tulajdonát képezi. Az önkormányzat Hidas külterület 09 hrsz-ú, 011 hrsz-ú ingatlanjai lettek úgy áthelyezve, hogy közel 1 hektáros telek tudjon kialakulni .Az ajándékozó tulajdonát képező területek pedig a külterület 010 hrsz-ú ingatlanba fognak beolvadni. Kiemelte, hogy Hidas magassági víztározójának ingatlanrészét egyáltalán nem érinti a változás.

Több kérdés, észrevétel nem hangzott el.

A képviselő-testület 5 igen szavazattal, ellenszavazat és tartózkodás nélkül – minősített többséggel az alábbi határozatot hozták:

**Hidas Község Önkormányzat Képviselő-testületének**

**27/2024.(IV.15.) számú határozata**

Hidas Község Önkormányzat képviselő testülete elfogadja Dr. Genzler Gábor ügyvéd által elkészített „Ajándékozási szerződéssel vegyes határrendezési szerződés” tervezetét, azzal, hogy **Fritschi-Bottyán Noémi** (szül.: Bottyán Noémi Bonyhád, 1976.10.03.an.: Szél Katalin) 7150 Bonyhád, Bolyai Farkas u. 12. szám alatti lakos **mint ajándékozó** örökre és visszavonhatatlanul elajándékozza az 1/1 arányban tulajdonát képező

Hidas Külterület 07/7 hrsz-ú

Hidas külterület 07/8 hrsz-ú

Hidas külterület 07/9 hrsz-ú

Hidas külterület 08/1 hrsz-ú

Hidas külterület 08/2 hrsz-ú

Hidas külterület 08/3 hrsz-ú

Hidas külterület 010 hrsz-ú

szántó művelési ingatlanokból a B-25/2023 munkaszámú záradékolt változási vázrajz és a 830.016./6/2024 számú telekalakítási határozat alapján a vázrajzon meghatározott 264 m2 nagyságú területrészt, - amely területrész a **Megajándékozott - Hidas Község Önkormányzat** – tulajdonát képező Hidas külterület 09 hrsz-ú 3,086 m2 térmértékű kivett közút megjelölésű ingatlan területét és a Hidas külterület 011 hrsz.-ú 1.161 m2 térmértékű kivett közút megjelölésű ingatlan területét fogja növelni.

Hidas Község Önkormányzat Képviselő-testülete hozzájárulását adja ahhoz, hogy a Hidas külterület 09 hrsz-ú ingatlan területe 3479 m2 nagyságúra, valamint a Hidas külterület 011 hrsz-ú ingatlan területe 1440 m2 nagyságúra növekedjen.

Az ingatlan rész vonatkozásában a birtokátruházására a szerződés aláírásának napján kerül sor.

A szerződéskötés költségei felek megállapodása alapján – ideértve az ingatlan-nyilvántartási bejegyzés költségeit- az ajándékozót terhelik.

Hidas Község Önkormányzat Képviselő-testülete megbízza Berg Csaba polgármestert, a szerződés aláírására, valamint dr. Genczler Gábor ügyvédet a szerződés előkészítésével, ellenjegyzésével, a NAV adatlap kitöltésével, valamint a földhivatali előtti eljárásban történő képviselettel.

Határidő: Azonnal  
Felelős: Berg Csaba polgármester  
Végrehajtásért felelős: Réger Balázs helyettesítő jegyző (határozati kivonat ajándékozó részére történő megküldése)

kmf.

|  |  |
| --- | --- |
| Berg Csaba  polgármester | Réger Balázs  helyettesítő jegyző |